倫敦橋 (亞利桑那)

亞利桑那州夏花蘇湖城（Lake Havasu City）嘅倫敦橋，其實係由英國原本橫跨泰晤士河嗰條十九世紀倫敦橋「搬」過嚟嘅。原橋喺一八三零年代起好，由工程師 John Rennie 設計、佢個仔完成。到咗一九六零年代，條橋頂唔順現代交通，就畀倫敦市政府賣咗。地產商 Robert P. McCulloch 喺一九六八年用若一百萬英鎊（嗰一年嘅價錢 £ 1,020,000 ，$ 2,460,000 美金）買咗佢，打算用嚟做夏花蘇湖城嘅地標。運過嚟嘅只係外層花崗岩，入面其實係新起嘅鋼筋水泥。 拆橋之前，每一塊石都有編號同記錄位置。之後啲石經巴拿馬運河運到加州，再拖去亞利桑那重裝。工程一九六八年開始，一九七一年完工，同年十月正式重新啟用。條橋原本起喺陸地上，之後再挖條 Bridgewater Channel 喺橋底經過，令 Pittsburgh Point 由半島變成島，條橋先真正跨水。 結果證明 McCulloch 冇揀錯。倫敦橋好快變成旅遊熱點，帶旺賣地，佢亦成功回本。附近之後起咗啲英倫風設施，例如「英國村」，雖然一度荒廢，但近年又有翻新計劃。就算成日有人傳話話佢買錯咗塔橋，呢條倫敦橋依然係夏花蘇湖市最出名嘅地標之一。 圖集 攷